
  
DR.30.9.2013 63  

 
 [Wang sebanyak RM3,000,000 untuk Maksud B.29 diperintahkan jadi sebahagian 
daripada Jadual] 

 

Maksud B.30 [Jadual] –  

Tuan Pengerusi: Kepala Bekalan B.30 di bawah Kementerian Sains, Teknologi 

dan Inovasi terbuka untuk dibahas. Sila, Yang Berhormat Hulu Langat.  

 

4.10 ptg. 

Dr. Che Rosli bin Che Mat [Hulu Langat]: Tuan Pengerusi, sekali lagi merujuk 

kepada B.30 – 40100 mengenai Lembaga Pelesenan Tenaga Atom (LPTA) yang 
memerlukan bajet tambahan sebanyak RM1 juta. Jadi saya ingin mendapat penjelasan 
sahaja. Peruntukan ini digunakan untuk lesen, saya difahamkan. Jadi saya hendak minta 
penjelasan daripada pihak kementerian, apakah perincian peruntukan ini akan digunakan? 
Terima kasih.   

 

4.11 ptg. 

Timbalan Menteri Sains, Teknologi dan Inovasi [Datuk Dr. Abu Bakar bin 
Mohamad Diah]: Assalamualaikum warahmatullahi wabarakatuh. Tuan Pengerusi, 

sebenarnya untuk peruntukan berjumlah RM1 juta yang kita gunakan untuk Lembaga 
Pelesenan Tenaga Atom adalah digunakan untuk penstrukturan semula dan bukannya 
untuk lesen. Untuk penstrukturan semula kerana peranan yang lebih besar yang ada 
sekarang jadi kita memerlukan peruntukan sebanyak itu. Bukan untuk tujuan lesen. Terima 
kasih.   

Tuan Pengerusi: Ahli-ahli Yang Berhormat, masalahnya ialah bahawa wang 

sejumlah RM3,600,000 untuk Maksud B.30 di bawah Kementerian Sains, Teknologi dan 
Inovasi jadi sebahagian daripada Jadual hendaklah disetujukan. 

 [Masalah dikemuka bagi diputuskan, dan disetujukan] 

 [Wang sebanyak RM3,600,000 untuk Maksud B.30 diperintahkan jadi sebahagian 
daripada Jadual] 

 

Maksud B.41 [Jadual] –  

Tuan Pengerusi: Kepala Bekalan B.41 di bawah Kementerian Pendidikan terbuka 

untuk dibahas. Sila.  

 

4.12 ptg. 

Puan Teo Nie Ching [Kulai]: Terima kasih Tuan Pengerusi. Saya hendak sentuh 

tentang Butiran 040200 – Pengurusan IPGM. Saya ingin merujuk kepada Program DPLISR. 
Saya tahu bahawa pada tahun 2011, lebih kurang 13,000 orang Guru Sandaran Tidak 
Terlatih telah diambil untuk masuk dalam program ini. Walaupun mereka sudah habis 
course mereka, program ini pada bulan Mei tahun ini tetapi sampai hari ini mereka belum 
dilantik ataupun dihantar ke mana-mana sekolah untuk menjadi guru di sana. Kebanyakan 
mereka hanya menunggu di rumah, menunggu arahan daripada Kementerian Pendidikan. 
Jadi sekarang saya hendak tanya di sini bahawa di bawah DPLISR, guru yang sudah tamat 
mengambil program ini adalah seramai 460 orang.  

Akan tetapi saya tahu bahawa di bawah kolej-kolej yang lain ataupun IPG yang 
lain seperti UPSI pun lebih kurang ada lebih daripada 2,000 orang guru yang telah tamat 
ataupun habis course ini tetapi sampai hari ini mereka masih belum dihantar ke mana-mana 



[Wang sebanyak RM3,000,000 untuk Maksud B.29 diperintahkan jadi sebahagian daripada Jadual]. Maksud B.30 [Jadual]- Tuan Pengerusi: Kepala Bekalan B.30 di bawah Kementerian Sains, Teknologi dan Inovasi terbuka untuk dibahas. Sila, Yang Berhormat Hulu Langat. 4.10 ptg. Dr. Che Rosli bin Che Mat [Hulu Langat]: Tuan Pengerusi, sekali lagi merujuk kepada B.30- 40100 mengenai Lembaga Pelesenan Tenaga Atom (LPTA) yang memerlukan bajet tambahan sebanyak RM1 juta. Jadi saya ingin mendapat penjelasan sahaja. Peruntukan ini digunakan untuk lesen, saya difahamkan. Jadi saya hendak minta penjelasan daripada pihak kementerian, apakah perincian peruntukan ini akan digunakan? Terima kasih. 4.11 ptg. Timbalan Menteri Sains, Teknologi dan Inovasi [Datuk Dr. Abu Bakar bin Mohamad Diah]: Assalamualaikum warahmatullahi wabarakatuh. Tuan Pengerusi, sebenarnya untuk peruntukan berjumlah RM1 juta yang kita gunakan untuk Lembaga Pelesenan Tenaga Atom adalah digunakan untuk penstrukturan semula dan bukannya untuk lesen. Untuk penstrukturan semula kerana peranan yang lebih besar yang ada sekarang jadi kita memerlukan peruntukan sebanyak itu. Bukan untuk tujuan lesen. Terima kasih. Tuan Pengerusi: Ahli-ahli Yang Berhormat, masalahnya ialah bahawa wang sejumlah RM3,600,000 untuk Maksud B.30 di bawah Kementerian Sains, Teknologi dan Inovasi jadi sebahagian daripada Jadual hendaklah disetujukan. [Masalah dikemuka bagi diputuskan, dan disetujukan] [Wang sebanyak RM3,600,000 untuk Maksud B.30 diperintahkan jadi sebahagian daripada Jadual]. Maksud B.41 [Jadual]- Tuan Pengerusi: Kepala Bekalan B.41 di bawah Kementerian Pendidikan terbuka untuk dibahas. Sila. 4.12 ptg. Puan Teo Nie Ching [Kulai]: Terima kasih Tuan Pengerusi. Saya hendak sentuh tentang Butiran 040200- Pengurusan IPGM. Saya ingin merujuk kepada Program DPLISR. Saya tahu bahawa pada tahun 2011, lebih kurang 13,000 orang Guru Sandaran Tidak Terlatih telah diambil untuk masuk dalam program ini. Walaupun mereka sudah habis course mereka, program ini pada bulan Mei tahun ini tetapi sampai hari ini mereka belum dilantik ataupun dihantar ke mana-mana sekolah untuk menjadi guru di sana. Kebanyakan mereka hanya menunggu di rumah, menunggu arahan daripada Kementerian Pendidikan. Jadi sekarang saya hendak tanya di sini bahawa di bawah DPLISR, guru yang sudah tamat mengambil program ini adalah seramai 460 orang. Akan tetapi saya tahu bahawa di bawah kolej-kolej yang lain ataupun IPG yang lain seperti UPSI pun lebih kurang ada lebih daripada 2,000 orang guru yang telah tamat ataupun habis course ini tetapi sampai hari ini mereka masih belum dihantar ke mana-mana.